Diari Oficial de la Generalitat Valenciana


Sumari del DOGV 8013, del 03-04-2017 (2017/2437)

RESOLUCIÓ de 21 de març de 2017, del rector, relativa a la modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/03/21/(1)/dof/vci/html**

### Dades del document

Número de DOGV
:   8013

Data del DOGV
:   03-04-2017

Secció del DOGV
:   I. DISPOSICIONS GENERALS

Número del document
:   2017/2437


Data del document
:   21-03-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * legislació
    * dades personals

RESOLUCIÓ de 21 de març de 2017, del rector, relativa a la modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/2437]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la modificació del fitxer que es detalla en l'annex I d'aquesta resolució.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'indica en l'annex.  
  
  
Tercer  
Els responsables del fitxer automatitzat especificat en l'annex adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat detallat en l'annex poden exercir-ne el dret d'accés, de rectificació i de cancel·lació de les dades davant de l'òrgan competent i de la manera establida reglamentàriament, en els casos previstos en la legislació vigent.  
  
Cinqué  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València, 21 de març de 2017.- El rector : Francisco José Mora Mas.  
  
  
ANNEX I  
  
Fitxer: Fitxer oferta tecnològica.  
Finalitat i usos previstos: emmagatzemament de les dades necessàries per a processar les peticions de demandes tecnològiques que es realitzen a la Universitat Politècnica de València i la resposta posterior a la persona interessada.  
Persones i col·lectius de què s'obtenen les dades o que estan obligats a subministrar-les: persones que realitzen consultes sobre l'oferta tecnològica de la Universitat Politècnica de València.  
Procediment de recollida de les dades: formulari.  
Estructura bàsica del fitxer i descripció de les dades recollides: nom, adreça de correu electrònic, telèfon.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI